Հիլդա Գալֆայան

Հիլդա Մարգարի Գալֆայան-Փանոսյան (), հայ բանաստեղծուհի, մանկավարժ։ Հոգեբանական գիտությունների դոկտոր (1973):

Կենսագրություն 
Հիլդա Գալֆայանը ծնվել է 1942 թվականին Կոստանդնուպոլիս քաղաքում։ Սովորել է Կոստանդնուպոլսի Եսայան վարժարանում, հայագիտական կրթություն ստացել է Հրանտ Տեր-Անդրեասյանի մոտ։ Սովորել է Սորբոնի համալսարանում, 1973 թվականին պաշտպանել է ատենախոսություն և ստացել հոգեբանության դոկտորի գիտական աստիճան։ 1975 թվականին ավարտել է Փարիզի Արևելյան լեզուների և քաղաքակրթությունների ինստիտուտի հայագիտության բաժինը։ Զբաղվել է մանկավարժությամբ։ Աշխատակցել է սփյուռքի մի շարք պարբերականների։ 1993 թվականին ստեղծել է լեզվի պահպանության «Մաշտոց» կենտրոնը, օտարախոսների համար հրատարակել հայերենի ուսումնական ձեռնարկ։ 2003 թվականին մասնակցել է Հայաստան-Սփյուռք համաժողովին, 2006 թվականին` կրթության հարցերին նվիրված համահայկական ժողովին։ Քնարերգության հիմնական թեման սփյուռքահայ կյանքն է, մայրենին պահպանելու մտահոգությունը։ Սորբոնի համալսարանում դասավանդում է հոգեբանություն և լեզվաբանություն։

Պարգևներ, կոչումներ 
 Սորբոնի համալսարանի հոգեբանության դոկտոր, 1973
 Ֆրանսահայ գրողների միության մրցանակ, 1981
 Արցախի վարչապետի պատվոգիր, 2009
 Սերժ Սարգսյանի շնորհակալագիր, 2009
 Խաչատուր Աբովյանի անվան մանկավարժական համալսարանի Խաչատուր Աբովյան մեդալ, 2009
 Մովսես Խորենացու մեդալ, 2014

Երկեր 
 «Կաթիլ մը», ժողովածու, 1980։ 
 «Լեզուէն անդին», ժողովածու, 1980։ 
 «Արևմտահայերենի ուղեցույց ոչ հայախոսների համար»։

Ծանոթագրություններ 

Հայ բանաստեղծներ
Հայ մանկավարժներ
Հոգեբանական գիտությունների դոկտորներ